|  |  |
| --- | --- |
|  | María Ólafsdóttir  Gulagata 1 – 555-1516 – maria@postur.is |

Reykjavík, 25.apríl, 2017

**Lyfjafræðingur**

**Lyfja**

Sæl Jóna,

Ég heiti María Ólafsdóttir og hef áhuga á að sækja um starf lyfjafræðings hjá Lyfju. Ég hef lokið MS í lyfjafræði og einnig tekið námskeið í verkefnastjórnun og framhaldsnámskeiði í Excel.

Ég hef víðtæka tölvukunnáttu, góða þekkingu á upplýsingatækni og er fljót að tileinka mér nýja þekkingu. Ég er vön að vinna með tölur og úrvinnslu gagna. Ég get tjáð mig mjög vel í riti og ræðu á íslensku og ensku. Mér finnst fátt skemmtilegra en að læra nýja hluti og takast á við áskoranir, ég set miklar kröfur á sjálfa mig og legg metnað í það sem ég geri (sjá umsagnarbréf).

Ég er samviskusöm, drífandi, skipulögð og get unnið undir álagi. Ég á auðvelt með að vinna í teymi sem og að vinna sjálfstætt, hef vandaða framkomu, góða samskiptahæfileika og er jákvæð. Áhugasvið mitt er meðal annars gæðamál, verkefnastjórnun og allt sem viðkemur lyfjafræði.

Ég hef áhuga á því að starfa hjá Lyfju því ég tel að þar geti ég látið ljós mitt skína, þróast í starfi, miðlað minni þekkingu og lært af öðrum. Jafnframt tel ég að sú samsetning á þekkingu og hæfni sem ég hef geti nýst á fjölbreyttan hátt í starfinu. Ég get hafið störf 1.maí og ég er að leita mér að framtíðarstarfi.

Kærar þakkir fyrir að taka umsókn mína til greina. Ég hlakka til að fá að hitta ykkur og kynna mig betur.

Með virðingu og vinsemd,

María Ólafsdóttir